* **Πανόραμα Ελβετίας 5 μέρες 23-27/12/2024. Αεροπορικώς**

**1η Μέρα | Θεσσαλονίκη – Ζυρίχη – Γενεύη – Περιήγηση πόλης.**

Συγκέντρωση νωρίς το πρωί στο αεροδρόμιο ‘’ Μακεδονία’’ για την απευθείας πτήση για Ζυρίχη. Άφιξη, επιβίβαση στο λεωφορείο μας και αναχώρηση για την Γενεύη. Άφιξη και αμέσως ξεκινάμε την περιήγηση μας στην πόλη η οποία εκτείνεται από την άκρη της ομώνυμης λίμνης και περιβάλλεται από τις οροσειρές του Ιούρα και των Άλπεων της Σαβοΐας. Πόλη που συνδυάζει την γαλλική φινέτσα με τον Ελβετικό δυναμισμό. Θα δούμε το Μέγαρο των Εθνών με το μεγαλύτερο συνεδριακό κέντρο παγκοσμίως, την παλιά πόλη, το άνθινο Ρολόι που φτιάχτηκε το 1955, το ψηλότερο συντριβάνι του οποίου ο Πίδακας φτάνει τα 140 μέτρα ύψος καθώς επίσης το Δημαρχείο όπου γράφτηκε η Πρώτη Συνθήκη της Γενεύης ,αλλά και το καθεδρικό ναό του Αγ. Πέτρου χτισμένος από τον 13ο αιώνα. Χρόνος ελεύθερος στην πιο κοσμοπολίτικη πόλη της Ευρώπης. Στη συνέχεια τακτοποίηση στο ξενοδοχείο μας.

**2η Μέρα | Γενεύη – Λωζάνη – Βέρνη – Ζυρίχη.**

Πρωινό και στην συνέχεια διασχίζοντας την πανέμορφη Ελβετική ύπαιθρο θα φτάσουμε στην Λωζάνη. Άφιξη και ακολουθεί περιήγηση, όπου θα δούμε την έδρα της Διεθνούς Ολυμπιακής Επιτροπής, που ξεδιπλώνεται σε δύο τμήματα. Στην παλιά πόλη με το πάρκο Μον Ρεπό, το μέγαρο Ριπόν, τον Καθεδρικό ναό, τον κεντρικό σιδηροδρομικό σταθμό και στο Ουσύ, πάνω στη λίμνη Λεμάν και το Ολυμπιακό μουσείο. Ελεύθερος χρόνος για φαγητό και στη συνέχεια αναχωρούμε για την Βέρνη. Η πόλη είναι κτισμένη σε μια απόκρημνη καμπή του ποταμού Άαρ, με χαρακτηριστική αρχιτεκτονική του 16ου αιώνα με φόντο τις μεγαλειώδεις Άλπεις. Στην περιήγηση μας θα δούμε τον καθεδρικό ναό του Αγ. Βικεντίου, την κεντρική αρτηρία Μάρκτγκάσε πλαισιωμένη από ψηφιδωτές στοές, τον περίφημο πύργο των Ρολογιών κ.α. Ελεύθερος χρόνος και αναχώρηση για την Ζυρίχη. Τακτοποίηση στο ξενοδοχείο μας.

**3η Μέρα | Ζυρίχη – Αλπικό τρένο – St. Moritz**

Πρωινό και αναχώρηση προαιρετικά για το Chur από όπου θα επιβιβαστούμε στο Αλπικό τρένο (εισιτήριο εξ ιδίων) για το παγκοσμίου φήμης χιονοδρομικό κέντρο St. Moritz το οποίο είναι κτισμένο σε υψόμετρο 1580 μέτρων και περιβάλλεται από μια λίμνη η οποία αποτελεί ιδανικό τοπίο. Αρχικά ήταν μικρό χωριό με ιαματικές πηγές, γνωστές ήδη από τους μεσαιωνικούς χρόνους. Άρχισε να εξελίσσεται σε χειμερινό θέρετρο από το 19ο αιώνα και σήμερα είναι ένα μέρος ιδεώδες για σκι αλλά και το καλοκαίρι για πεζοπορία. Το χειμώνα η λίμνη είναι παγωμένη και στη ιδιότυπη αυτή ‘’πίστα’’ γίνονται αγώνες χόκεϊ με άλογα στο πάγο. Σας προτείνουμε να ανεβείτε στο ομώνυμο χιονοδρομικό κέντρο για να απολαύσετε ζεστό καφέ ή σοκολάτα με θέα την παγωμένη λίμνη. Μπορείτε επίσης να επισκεφτείτε κάποιο από τα ξενοδοχεία που προσφέρουν εκπληκτική θέα στη λίμνη για καφέ ή γεύμα. Στην συνέχεια επιστροφή με το τρένο για το Chur, επιβίβαση στο λεωφορείο μας και επιστροφή στη Ζυρίχη το απόγευμα.

**4η Μέρα | Ζυρίχη – Λουκέρνη – Καταρράκτες Σάφχάουζεν – Ζυρίχη.**

Πρωινό και στη συνέχεια θα αναχωρήσουμε για την Λουκέρνη. Άφιξη και ξεκινάμε την ξενάγηση στην πόλη με τις χρωματιστές προσόψεις των σπιτιών, τα πλακόστρωτα δρομάκια και τις μικρές πλατείες με τα σιντριβάνια. Σπουδαίο αξιοθέατο είναι η ξύλινη σκεπαστή μεσαιωνική γέφυρα Καπελμπρίκε που απεικονίζει την ιστορία της πόλης σε 120 πίνακες ζωγραφισμένους σε ξύλο. Θα δούμε το παλιό Δημαρχείο και στη συνέχεια θα έχουμε ελεύθερο χρόνο στο λιθόστρωτο ιστορικό κέντρο που δίνει παραμυθένια χροιά στην πόλη. Συνεχίζουμε για τους καταρράκτες Σάφχάουζεν οι οποίοι θεωρούνται οι πιο εντυπωσιακοί και μεγαλύτεροι σε όγκο νερού στην Ευρώπη. Φωτογραφηθείτε στην ειδική εξέδρα που έχει στηθεί μπροστά στους καταρράκτες για τους τολμηρούς επισκέπτες. Στη συνέχεια θα επιστρέψουμε στη Ζυρίχη.

**5η Μέρα | Ζυρίχη – Πτήση επιστροφής.**

Πρωινό και ελεύθερος χρόνος. Στη συνέχεια αναχώρηση για το αεροδρόμιο της Ζυρίχης

για την πτήση της επιστροφής.

|  |  |  |  |  |  |
| --- | --- | --- | --- | --- | --- |
| **Πανόραμα Ελβετίας 5 μέρες** | | | | | **Γενικές πληροφορίες** |
|
| **Ημερομηνία** | **Ξενοδοχείο Τοποθεσία** | **Τιμή σε δίκλινο/ τρίκλινο Early booking/Κανονική τιμή** | **Τιμή παιδιού έως 12ετών Early booking/Κανονική τιμή** | **Τιμή σε μονόκλινο** | **Αεροπορική εταιρεία Aegean Airlines** |
| 5 μέρες 23/12/24 | Γενεύη: Nash Airport hotel 4\* | 585€/625€ | 465€/505€ | 245€ | Θεσ/νίκη - Ζυρίχη 08:10-09:40 Ζυρίχη - Θεσ/νικη 15:50-19:05 |
| Ζυρίχη: Dormero 4\* |
| 5 μέρες 23/12/24 | Γενεύη: Nash Airport hotel 4\* | 650€/690€ | 499€/539€ | 305€ |
| Ζυρίχη: Züri by Fassbind 4\* |
| **Στη τιμή περιλαμβάνονται:** Αεροπορικά με την Aegean Airlines: Μια χειραποσκευή 8 κιλών, ανά άτομο. Πρωινό καθημερινά στον χώρο του ξενοδοχείου. Τέσσερις (4) διανυκτερεύσεις. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης & Ιατροφαρμακευτική ασφάλεια. **Δεν περιλαμβάνονται:** Σύνολο φόρων 165€ κατ’ άτομο. Τέλη διαμονής. Check points: 30€ το άτομο. 23kg βαλίτσα: 60€ το άτομο. Προαιρετική εκδρομή με το Αλπικό τρένο: 130€ οι ενήλικες & 115€ τα παιδιά 2-12 ετών. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. | | | | | |
|
|
|
|